open-index/open-wikipedia-markdown huggingface dataset:
Κρέμα μαλλιών

μικρογραφία|Μαλλιά με κρέμα μαλλιών
Η **κρέμα μαλλιών** είναι το πράγμα το όποιο βάφει τα μαλλιά. Συχνότερα χρησιμοποιείται από γυναίκες και τελευταία αρχίζει να εξαπλώνεται και στους άντρες. Υπάρχουν και άλλα είδη κρέμας εκτός των βαφών.

## Ιστορία
Η ανάλυση των αρχαίων αιγυπτιακών μούμιων έδειξε ότι οι κάτοικοι περιποιούνταν τα μαλλιά τους χρησιμοποιώντας μια κρέμα βασισμένη σε λίπος. Οι ερευνητές που έκαναν την ανάλυση λένε ότι οι Αιγύπτιοι χρησιμοποίησαν το προϊόν για να εξασφαλίσουν ότι το στυλ τους θα παρέμενε στη θέση του τόσο στη ζωή όσο και στον θάνατο. Η Ναταλί ΜακΚρις, αρχαιολόγος στο Πανεπιστήμιο του Μάντσεστερ της Αγγλίας καθώς και συνεργάτες της μελέτησαν δείγματα μαλλιών που ελήφθησαν από 18 μούμιες. Η παλαιότερη είναι περίπου 3.500 ετών, αλλά οι περισσότερες ανασκάφηκαν από ένα νεκροταφείο στην Όαση Νταχλέχ στη δυτική έρημο και χρονολογούνται από την ελληνορωμαϊή εποχή, πριν από 2300 χρόνια.

Ο Ιρλανδικός Άνδρας του Κλονικάβαν, ο οποίος έχει ραδιοχρονολογηθεί στην περίοδο 392-201 π.Χ., βρέθηκε να χρησιμοποιεί μια κρέμα μαλλιών από ρητίνη πεύκων που εισαγόταν από την Ισπανία ή τη νοτιοδυτική Γαλλία.

Το 1914, ο Αργεντίνος κτηνίατρος Χοσέ Αντόνιο Μπρανκάτο δημιούργησε το πρώτο σταθεροποιητικό για τα μαλλιά, το οποίο θα έφερνε το όνομα γκομίνα ως σήμα κατατεθέν. Γι 'αυτό ανέμιξε αραβικό κόμμι, περσικό τραγάκανθο και διάφορα αποστάγματα. Σύντομα η λέξη "γκομίνα" έγινε συνώνυμη με το σταθεροποιητικό. Ένα σταθεροποιητικό μέσο που απομάκρυνε τα σαπούνια και τα έλαια που χρησιμοποιήθηκε για το σκοπό αυτό

Το 1929 η βρετανική εταιρεία Chemico Works εφηύρε τη Brylcreem, η οποία έγινε κορυφαία κρέμα μαλλιών στις Ηνωμένες Πολιτείες και το Ηνωμένο Βασίλειο.

Η σύγχρονη κρέμα μαλλιών εφερεύθηκε στην δεκαετία του 1960 στις Ηνωμένες Πολιτείες, από αυτό που αργότερα μετονομάστηκε σε Dep Corporation. Η σύγχρονη κρέμα για τα μαλλιά, η οποία διατίθεται στο εμπόριο με το εμπορικό σήμα Dep, έλαβε αυτό το όνομα από τον εφευρέτη της, Λουίς Μοντόγια, σε αναγνώριση της ουσίας που της έδωσε τη μοναδική, μη λιπαρή της σύσταση: τον φθαλικό διαιθυλεστέρα, συνήθως συντομογραφημένο ως DEP.

## Παραπομπές


Κατηγορία:Κομμωτική
Γιάκομπ Πράνταουερ

[thumb|250px|right|Το [Αββαείο του Μελκ.]]
thumb|250px|Η κεντρική Αγία Τράπεζα της κύριας εκκλησίας του αββαείου.

Ο **Γιάκομπ Πράνταουερ** () ήταν Αυστριακός μπαρόκ αρχιτέκτονας, γεννημένος στο Σταντς (Τιρόλο) στις 16 Ιουλίου 1660 και αποβιώσας στο Σανκτ Πέλτεν στις 16 Σεπτεμβρίου 1726.

Ο Πράνταουερ μαθήτευσε πλησίον του Χανς Γκέοργκ Άζαμ στο Σναν (Τιρόλο) από το 1677 έως το 1680. Σε αντίθεση με συγχρόνους του, όπως οι Χίλντεμπραντ και Φίσερ φον Έρλαχ, ο Πράνταουερ παρέμεινε αρχιτέκτονας επαρχιακού επιπέδου, καθώς το σύνολο των αρχιτεκτονικών έργων του κατασκευάστηκαν εκτός της Βιέννης, ενώ, επίσης, ήταν θρησκευτικού χαρακτήρα. Αποτελεί, μεταξύ άλλων, τον υπεύθυνο για την ανέγερση της Εκκλησίας των Καρμελιτών του Σανκτ Πέλτεν, καθώς και του μοναστηριού του Ντύρνσταϊν. Σημαντικότερο έργο του αποτελεί η ανακατασκευή του βενεδικτινικού αββαείου του Μελκ (1702-1740), της οποίας τη διεύθυνση ανέλαβε από το 1702 έως τον θάνατό του.

## ''Το [[Βενεδικτινικό Αββαείο του Μελκ]]''
Ευρισκόμενο επί βραχώδους προεξοχής η οποία επιβλέπει τον Δούναβη, σε απόσταση 80 χλμ. ανάντη της Βιέννης, το αββαείο ιδρύθηκε κατά τη διάρκεια του 12ου αιώνα. Το 1702 ο Πράνταουερ ανέλαβε τη διεύθυνση των εργασιών ανακατασκευής, μεταξύ των οποίων η εκκλησία (1702-1714) δεν ολοκληρώθηκε παρά μόνον το 1734, με τον Γιόχαν Μίχαελ Ρόττμαϊρ να φιλοτεχνεί τις τοιχογραφίες της, με τη βοήθεια του Ιταλού Αντόνιο Γκάλλι-Μπιμπιένα για τις οφθαλμαπάτες. Η κεντρική Αγία Τράπεζα είναι έργο του Αντόνιο Μπεντούτσι (1730).

Η πρόσβαση στο αββαείο γίνεται μέσω αυλής περιτριγυρισμένης από παλαιά μετασκευασμένα τείχη. Τα κτίρια του Πράνταουερ έχουν σχήμα μεγάλου ορθογωνίου με μία επέκταση προς τα νότια. Η εκκλησία βρίσκεται στο βάθος μιας δεύτερης αυλής, η οποία συνεχίζεται με μια αναβαθμίδα, που επιβλέπει τον Δούναβη, ενώ ταυτόχρονα προσφέρει πανοραμική θέα. Τα κυρίαρχα χρώματα του συμπλέγματος είναι μπεζ και λευκό, ενώ η οροφή του είναι κεραμοσκεπή.

## Άλλα έργα
* Παρεκκλήσιο του κάστρου του Τάλχαϊμ (1690)
* Πρεσβυτέριο του Χάτσεντορφ (1694-1700)
* Εκκλησία του Βάικεντορφ (μετατροπές) (1702-04)
* Προσκυνηματική εκκλησία του Σόνταγκμπεργκ του Αββαείου του Σαϊτενστέτεν (1706-18)
* Θόλος της προσκυνηματικής εκκλησίας του Μαρία Τάφερλ (1707-11)
* Εκκλησία των Καρμελιτών του Σανκτ Πέλτεν (διεύθυνση των εργασιών) (1708-12)
* Διάφορα τμήματα του Αββαείου του Γκάρστεν (1708-10)
* Προσκυνηματική εκκλησία του Κρίστκιντλ (1708/09)
* Συνέχιση της κατασκευής του Αββαείου του Σανκτ Φλόριαν (1708-26)
* Τμήμα του Αββαείου του Χέρτσογκενμπουργκ (1714-16)
* Κάστρο του Νόι-Πέρνσταϊν (1715-17)
* Μετατροπές του Καθεδρικού Ναού του Σανκτ Πέλτεν (1721-22)
* Επισκοπικό Παλάτι του Λιντς (1721-26)
* Κάστρο του Χοενμπρούν, πλησίον του Σανκτ Φλόριαν (1724-29)

## Δείτε επίσης
* Γιόζεφ Μούνγκεναστ, ανιψιός και μαθητής του.

## Παραπομπές


## Πηγές

*   
*  

Κατηγορία:Αυστριακοί αρχιτέκτονες
Παλιό Δικαστικό Μέγαρο Καβάλας

Το **Παλιό Δικαστικό Μέγαρο Καβάλας** ανεγέρθη το 1896 από τον Χιώτη Καϊμακάμη, πρωτοβάθμιος διοικητής της Καβάλας υπαγόμενους στον Εμίν Πασά. Ήταν το Διοικητήριο της Καβάλας έως το 1913 όπου αντικαταστάθηκε από το δημαρχείο, παρόλο που ο Δήμος Καβάλας συστάθηκε επισήμως το 1918, κατά την απελευθέρωση της πόλης το 1913 με πρώτο δήμαρχο τον Γεώργιο Πρωτόπαπα. Μαζί με το Τουρκικό διοικητήριο στέγαζε και το τουρκικό κτηματολόγιο το οποίο βρίσκεται στο υπόγειο του κτιρίου. Στο μπαλκόνι του κτιρίου υψώθηκε την 26 Ιουνίου 1913 για πρώτη φορά, από το 1361, Ελληνική σημαία και αναγγέλθηκε η ενσωμάτωση της Καβάλας στην Ελλάδα από τον πλωτάρχη του πλοίου «Δόξα», Αντώνη Κριεζή.

Στον χώρο αυτό στεγάστηκε το Μουσείο Καβάλας το 1934. Με τον διορισμό επιμελητή αρχαιοτήτων και σύσταση Υπηρεσίας Αρχαιοτήτων στην Καβάλα, το 1935 ο Γεωργίος Μπακαλάκης, σχηματίστηκε η πρώτη αρχαιολογική συλλογή της Καβάλας, από ευρήματα που συνέλεξε ο Μπακαλάκης από την πόλη. Τα ευρήματα αυτά τοποθετήθηκαν στο υπόγειο του Δικαστικού Μεγάρου ήταν εκεί μέχρι το 1935, ο Δήμος Καβάλας παραχώρησε το νεοκλασικό κτίριο «Φάληρο» στην ομώνυμη παραθαλάσσια περιοχή της πόλης για να δημιουργηθεί το πρώτο Μουσείο. Στο αριστερό μέρος του κτιρίου υπήρχε το κτίριο του παλιού Ειρηνοδικείου αλλά κατεδαφίστηκε στη δεκαετία του 1960, κατά τη «ριζική ανακαίνιση».

Ο Δήμος Καβάλας ζητάει από το Υπουργείο Δικαιοσύνης την παραχώρηση του κτιρίου για την στέγαση των Δημοτικών υπηρεσιών και του δημοτικού συμβουλίου από το καλοκαίρι του 2010. Στις 28 Αυγούστου 2009 εγκαινιάζεται το Νέο Δικαστικό Μέγαρο ενώ το ήδη Δικαστικό Μέγαρο ήταν να στεγάσει το υπό ίδρυση Εφετείο Ανατολικής Μακεδονίας, δεν ιδρύθηκε, τελικά, ποτέ. Εκτός από τη στέγαση Εφετείου και δημοτικών υπηρεσιών, σχεδιαζόταν να στεγάσει και Μουσείο Νομικής Ιστορίας, παράρτημα των Γενικών Αρχείων του Κράτους αλλά και τα Δημοτικά Μουσεία Καβάλας.

## Παραπομπές


## Εξωτερικοί σύνδεσμοι
*

Κατηγορία:Καβάλα
Κρέμα

Ο όρος **κρέμα** μπορεί να αναφέρεται σε:

* Κρέμα γάλακτος
* Κρέμα μαλλιών
* Κρέμα (Ιταλία) - πόλη της Ιταλίας
Ρόμαν Μπούρκι

Ο **Ρόμαν Μπούρκι** είναι Ελβετός επαγγελματίας διεθνής ποδοσφαιριστής που αγωνίζεται στη γερμανική Μπορούσια Ντόρτμουντ στη θέση του τερματοφύλακα. Αγωνίζεται με το νούμερο 1 στην Μπορούσια και με το νούμερο 21 στην εθνική ομάδα ποδοσφαίρου της Ελβετίας. Είναι γεννημένος στις 14 Νοεμβρίου 1990 στο Μίνζινγκεν της Ελβετίας. Έχει ύψος 1,88 μ.

Ξεκίνησε την καριέρα του το 2009 από τη Γιούνγκ Μπόις, η οποία τον έδωσε δανεικό στην Τουν το 2009-10, στη Σαφχάουζεν το 2010 και στην Γκρασχόπερς το 2011-13, που τον απέκτησε το 2013. Έμεινε στη Ζυρίχη για άλλον έναν χρόνο, έχοντας συνολικά 110 συμμετοχές. Το 2014 πήρε μεταγραφή για τη Φράιμπουργκ. Αποτέλεσε μέρος της ομάδας της Ελβετίας για τα Παγκόσμια Κύπελλα του 2014 και 2018.

## Παραπομπές


Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Ελβετίας
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Τερματοφύλακες ποδοσφαιριστές
5ο Γυμνάσιο Καβάλας

Το κτίριο του **5ου Γυμνασίου Καβάλας** κτίστηκε περίπου το 1905 και αρχικά χρησιμοποιήθηκε ως κατοικία του Μεχμέτ Αλή Πασατζίκ. Είναι τριώροφο κτίσμα με ισχυρή λιθοδομή και αρχοντικό, το οποίο συνδυάζει τον οθωμανικό νεοκλασικισμό και το τουρκομπαρόκ.

Μετά την ελληνοτουρκική ανταλλαγή πληθυσμών του 1922 το κτίριο χρησιμοποιήθηκε για τη στέγαση σχολείων, της Εμπορικής Σχολής και του Οικονομικού Γυμνασίου, ενώ κατά την περίοδο του Β΄ Παγκοσμίου Πολέμου και της Κατοχής στέγασε τη βουλγαρική αστυνομία (Οχράνα).

Είναι ένα από τα αξιόλογα σωζόμενα μέχρι σήμερα νεοκλασικά κτίρια της πόλης και μαζί με το κτίριο της Δημοτικής Καπναποθήκης στην πλατεία Καπνεργάτη χαρακτηρίζονται από την ίδια τεχνοτροπία, τον οθωμανικό νεοκλασικισμό.

## Παραπομπές


## Εξωτερικοί σύνδεσμοι
*Επίσημος ιστότοπος 

Κατηγορία:Καβάλα
Σόνταγκμπεργκ

Το **Σόνταγκμπεργκ** (γερμανικά: *Sonntagberg*) είναι πόλη που βρίσκεται στο διαμέρισμα Αμστέτεν της Κάτω Αυστρίας, στην Αυστρία. Αποτελεί σημαντικό προσκυνηματικό κέντρο του Καθολικισμού.

## Γεωγραφία
Το Σόνταγκμπεργκ βρίσκεται στο Μόστφιρτελ της Κάτω Αυστρίας. Ποσοστό περίπου 29% του συνόλου της έκτασης του δήμου είναι δασώδες.

## Αξιοθέατα
Διαθέτει εκκλησία αρχιτεκτονικού ρυθμού μπαρόκ, η οποία στη σημερινή μορφή της ανεγέρθη τη χρονική περίοδο μεταξύ 1706-1732 από τους Γιάκομπ Πράνταουερ και Γιόζεφ Μούνγκεναστ. Η ζωγραφική διακόσμηση των οροφών έγινε από τον Ντάνιελ Γκραν (1738-43). Το 1964 ο Πάπας Παύλος ΣΤ΄ της απέδωσε τον τίτλο της ελάσσονος βασιλικής.

Για σύντομο χρονικό διάστημα το Σόνταγκμπεργκ αποτέλεσε την τοποθεσία της μετέπειτα Σχολής Σάμερχιλ.

## Παραπομπές



## Εξωτερικοί σύνδεσμοι
*  

Κατηγορία:Πόλεις της Κάτω Αυστρίας
Περιφέρεια Αρμπάτ

Η **Περιφέρεια Αρμπάτ** αποτελεί μια από τις διοικητικές διαιρέσεις του Κεντρικού Διοικητικού Επαρχιακού Διαμερίσματος Μόσχας. Το 2010 είχε πληθυσμό 28179 κατοίκους.

## Παραπομπές


## Εξωτερικοί σύνδεσμοι
*
*Επίσημη ιστοσελίδα

Κατηγορία:Μόσχα
Νέλσον Εβόρα

Ο **Νέλσον Εβόρα** (Nelson Évora, γενν. 20 Απριλίου 1984 στην Ακτή Ελεφαντοστού) είναι Πορτογάλος αθλητής του άλματος εις τριπλούν. Είναι ο χρυσός Ολυμπιονίκης στο τριπλούν το 2008. 

Έχει κερδίσει το Παγκόσμιο Πρωτάθλημα Στίβου 2007, και παράλληλα έχει κερδίσει άλλα τρία μετάλλια σε ίδιες διοργανώσεις. Στο Ευρωπαϊκό Πρωτάθλημα Στίβου 2018 κατέκτησε το χρυσό μετάλλιο στο άλμα τριπλούν.

## Βιογραφία
Γεννήθηκε στην Ακτή Ελεφαντοστού, με γονείς που μετανάστευσαν από το Πράσινο Ακρωτήριο. Όταν ήταν 5 ετών, μετανάστευσε στην Πορτογαλία. Έχει ακόμη στην κατοχή του ακόμη τα ρεκόρ Πράσινου Ακρωτηρίου και στο άλμα εις μήκος και στο τριπλούν, που είχε κάνε πριν το 2001. Στα επόμενα χρόνια που πια συμμετείχε με την Πορτογαλία, έγινε ένας εξαίρετος αθλητής του τριπλούν με πολλές επιτυχίες.

## Παραπομπές


Κατηγορία:Πορτογάλοι αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Εβόρα
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Πρωταθλητές Ευρώπης στον στίβο 
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2016
Αλέξις Κοπέγιο

Ο **Αλέξις Κοπέλο** (γενν. 12 Αυγούστου 1985) είναι Κουβανός αθλητής του στίβου που από το 2017 συμμετέχει με το Αζερμπαϊτζάν. Έχει ατομικό ρεκόρ 17.68 μέτρα.

## Επιδόσεις

### Συμμετοχή με την Κούβα
Συμμετείχε στο Παγκόσμιο Πρωτάθλημα Στίβου 2009, όπου κατέκτησε το χάλκινο μετάλλιο. Δύο χρόνια μετά στην ίδια διοργάνωση στο Παγκόσμιο Πρωτάθλημα Στίβου 2011 ήταν 4ος. Με την Κούβα συμμετείχε σε 2 Ολυμπιακούς Αγώνες (2008, 2012).

### Συμμετοχή με το Αζερμπαϊτζάν
Ο Κοπέλο έπρεπε να περιμένει 5 χρόνια για να πάρει την Αζερμπαϊτζανική εθνικότητα. Στο Παγκόσμιο Πρωτάθλημα Στίβου 2017 ήταν 5ος. Στο Ευρωπαϊκό Πρωτάθλημα Στίβου 2018 κατέκτησε το ασημένιο μετάλλιο πίσω από τον Νέλσον Εβόρα.

## Παραπομπές
* Αλέξις Κοπέλο *iaaf.org*

Κατηγορία:Αζέροι αθλητές του στίβου
Κατηγορία:Κουβανοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Ερτλ (Κάτω Αυστρία)

Το **Ερτλ** (γερμανικά: *Ertl*) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.

## Ιστορία
Κατά τους αρχαίους χρόνους, η περιοχή επί της οποίας σήμερα βρίσκεται το Ερτλ, αποτελούσε τμήμα της επαρχίας της Νορικής.  

Το έδαφος κατοικείτο κατά την διάρκεια της Μέσης Νεολιθικής περιόδου (περ. 2500 π.Χ.), όπως αυτό έχει καταδειχτεί μέσω της ανακάλυψης ορισμένων λίθινων τσεκουριών, εργαλείων, καθώς και άλλων ευρημάτων χρονολογούμενων από την συγκεκριμένη περίοδο. 

Η σημερινή πόλη ιδρύθηκε το 1922, μέσω της ένωσης τμημάτων των ενοριών του Σανκτ Πέτερ και του Βαϊντχόφεν. Το Ερτλ κατέστη ανεξάρτητη ενορία το 1930. 

## Παραπομπές


Κατηγορία:Πόλεις της Κάτω Αυστρίας
Βάιστραχ

Το **Βάιστραχ** (γερμανικά: *Weistrach*) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.

## Γεωγραφία
Το Βάιστραχ βρίσκεται στο Μόστφιρτελ της Κάτω Αυστρίας. Ποσοστό περίπου 16,48% του συνόλου της έκτασης του δήμου είναι δασώδες.

## Παραπομπές


Κατηγορία:Πόλεις της Κάτω Αυστρίας
Σανκτ Βάλεντιν

Το **Σανκτ Βάλεντιν** (γερμανικά: *Sankt Valentin*) είναι η δυτικότερη πόλη του Διαμερίσματος του Αμστέτεν της Κάτω Αυστρίας, στην Αυστρία.

## Δημογραφία

## Παραπομπές


Κατηγορία:Πόλεις της Κάτω Αυστρίας
Ευρωπαϊκό Πρωτάθλημα Στίβου 2018 – Άλμα εις τριπλούν ανδρών

Το **[[άλμα εις τριπλούν]] ανδρών** είναι ένα από τα αγωνίσματα αλμάτων στο Ευρωπαϊκό Πρωτάθλημα Στίβου 2018. Ο αγώνας πραγματοποιήθηκε στο Ολυμπιακό Στάδιο Βερολίνου στις 10 και 12 Αυγούστου. 

## Ρεκόρ

## Πρόγραμμα

## Αποτελέσματα

### Προκριματικά
Πρόκριση: 16.75 μ (Q) ή οι 12 καλύτερες επιδόσεις (q). 

### Τελικός

## Παραπομπές


Κατηγορία:Αγωνίσματα στο Ευρωπαϊκό Πρωτάθλημα Στίβου 2018
Κατηγορία:Άλμα εις τριπλούν στο Ευρωπαϊκό Πρωτάθλημα Στίβου
Τετιάνα Στιάζκινα

Η **Τετιάνα Στιάζκινα** (, 11 Απριλίου 1977 - ) είναι Ουκρανή αγωνιστική ποδηλάτισσα που συμμετέχει στην ομάδα Κίριο Φόρνο ντ'Αζόλο. Είναι αξιοσημείωτη ορειβάτισσα, όπως φάνηκε από τις προηγούμενες καλές κατατάξεις της (πρώτη και δεύτερη θέση) στην αναρρίχηση του Ελ Μποκερόν, τον μακρύ και απότομο δρόμο μέχρι τη βόρεια όψη του ηφαιστείου του Σαν Σαλβαδόρ που περιέχεται στο Vuelta a El Salvador.

Συμμετείχε στους Ολυμπιακούς Αγώνες του 2000 στο Σίδνεϊ και στους Ολυμπιακούς Αγώνες του 2008 στο Πεκίνο, και πιο συγκεκριμένα στο άθλημα της ποδηλασίας.

## Παραπομπές


Κατηγορία:Ουκρανοί αθλητές
Άσμπαχ-Μαρκτ

Το **Άσμπαχ-Μαρκτ** (γερμανικά: *Aschbach-Markt*) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.

## Γεωγραφία
Το Άσμπαχ-Μαρκτ βρίσκεται στο Μόστφιρτελ, σε απόσταση περίπου 10 χλμ. από το Αμστέτεν. Ο δήμος διασχίζεται από τον Ποταμό Ουρλ.

## Παραπομπές


Κατηγορία:Πόλεις της Κάτω Αυστρίας
Άρνταγκερ

Το **Άρνταγκερ** (γερμανικά: *Ardagger*) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.

## Γεωγραφία
Το Άρνταγκερ βρίσκεται στα νοτιοδυτικά της Κάτω Αυστρίας, μεταξύ του Δούναβη και των λόφων του Μόστφιρτελ.

### Γειτονικοί δήμοι

## Παραπομπές


Κατηγορία:Πόλεις της Κάτω Αυστρίας
Τζαμί Χαλίλ Μπέη

300px|μικρογραφία|Το εσωτερικό
Η χρονολογία ανέγερσης του τεμένους δεν είναι ακριβής, πιθανολογείται όμως ότι οικοδομήθηκε στις αρχές του 16ου αιώνα. Είναι κτισμένο στην αρχή της χερσονήσου, μέσα στο κάστρο με πανοραμική άποψη, συνήθεις τοποθεσίες ανέγερσης τεμενών. Ακριβώς δίπλα υπήρχε μεντρεσές (ιεροδιδασκαλείο), σήμερα στεγάζεται ένα άτυπο λαογραφικό Μουσείο του εξωραϊστικού συλλόγου της περιοχής.

Ο μαχαλάς Χαλίλ Μπέη αναφέρεται σε φορολογικό κατάστιχο του 1569 (η επικράτεια είναι άγνωστη), κατά συνέπεια το τζαμί πρέπει να κτίστηκε την περίοδο της "εισβολής" ισλαμικών στοιχείων.

Στη θέση του τεμένους προϋπήρχε, σύμφωνα με τα αρχαιολογικά ευρήματα, βυζαντινή εκκλησία της Αγίας Παρασκευής. Το πιο πιθανό είναι ότι αρχικά ο ναός μετατράπηκε σε τέμενος και ότι στην ίδια θέση κτίστηκε αργότερα το υφιστάμενο τζαμί. Μετά την απελευθέρωση λειτούργησε ως Παρθεναγωγείο. Από το 1926 έως τη βουλγαρική κατοχή στεγαζόταν η Φιλαρμονική του Δήμου και έτσι απέκτησε την επωνυμία «Τζαμί της Μουσικής», έτσι εξηγείται και η ευρεία ονομασία «Παλαιά Μουσική». Την ίδια περίοδο πρέπει να κατεδαφίστηκε ο τοίχος περίφραξης του θρησκευτικού κτίσματος κι έτσι δημιουργήθηκε το σημερινό μικρό πλάτωμα. Ο μιναρές γκρεμίστηκε κατά τη δεκαετία του 1950. Τώρα λειτουργεί ως μουσικός χώρος και στο προαύλιο χώρο γίνονται εκδηλώσεις κατά τους θερινούς μήνες.

## Πηγές
*Νομαρχιακή Αυτοδιοίκηση Καβάλας
*Γενικά Αρχεία του Κράτους

Κατηγορία:Οθωμανικά τζαμιά στην Ελλάδα
Χαλιλ Μπεη
Μεγάλη Λέσχη Καβάλας

Η **Μεγάλη Λέσχη** κτίστηκε το 1909 έπειτα από τη μεταβίβαση του οικοπέδου από το Παρθεναγωγείο στη Φιλόπτωχο Αδελφότητα Κυριών Καβάλας. Εγκαινιάστηκε στις 22 Μαΐου 1910 για να στεγάσει τη Λέσχη Ελληνικής Κοινότητος Καβάλλας έως το 1913 και μέχρι το 1919 την Τράπεζα Αθηνών που το μεταβιβάζει στην Ιονική Τράπεζα όπου και το ανακαινίζει.

Από το 1944 ως το 1956 χρησιμοποιείται και ως Στρατιωτική Λέσχη, από το ’56 ως Λέσχη Συγκέντρωσης Πολιτών. Πραγματοποιούντο διάφορα συνέδρια στον χώρο, όπως αυτά της Ιατρικής Εταιρείας. Το 1974, χαρακτηρίστηκε διατηριτέο το κτίριο.   Το 1984, ο τότε δήμαρχός Καβάλας, μαζί με πληθώρα πολιτών και ως επί το πλείστον νέων της πόλης, πραγματοποιούν, ανήμερα της ενδέκατης επετείου της εξέγερσης του Πολιτεχνείου, συμβολική κατάληψη στο κτίριο και ταυτόχρονα μεταφέρουν υλικό της Δημοτικής Βιβλιοθήκης για ν εξωθήσουν τη Φιλόπτωχο Αδελφότητα να παραχρήσει το κτίριο στον Δήμο. Εν τέλει, ήλθαν σε συμβιβασμό, ενοιάζοντας το κτίριο έναντι μικρού, συμβολικού αντιτίμου. Έως το 2003 φιλοξένησε τη Δημοτική Βιβλιοθήκη Καβάλας. Από το 2003 έως το 2014 φιλοξενούσε τη Στέγη Κοινωνικής Φροντίδας, και τον Σκακιστικό Όμιλο Καβάλας.

Από το 2014 μέχρι το 2021, το κτίριο ευρίσκετο υπό ανάπλαση. Πλέον, στεγάζει εκ νέου τον σκακιστικό όμιλο της πόλης και διάφορες εκθέσεις και πολιτιστικές εκδηλώσεις.

Το κτίριο αποτελεί ένα από τα εξαίρετα δείγματα αυστριακού μπαρόκ και οι μελί αυτοκρατορικές αποχρώσεις παραπέμπουν σε μέρος του Μεγάρου Μουσικής της Βιέννης, επίσης διαθέτει ιωνικά χαρακτηριστικά όπως ψευδοκίονες, κιονόκρανα και διαζώματα.

## Εικόνες

 Καβάλα, Μεγάλη Λέσχη.jpg|Ασπρόμαυρη λεπτομέρεια
 Καβάλα, Μεγάλη Λέσχη (λεπτομέρεια).jpg|Όψη του κτιρίου


## Παραπομπές


## Εξωτερικοί σύνδεσμοι
*

Κατηγορία:Καβάλα
Γλώσσα Τανγκχούλ

Η **Τανγκχούλ** (Τανγκχουλικά Νάγκα) είναι Σινοθιβετιανή γλώσσα του Τανγκχουλικού κλάδου. Ομιλείται σε 168 χωριά της επαρχίας Ουχρούλ στη Μανιπούρ της Ινδίας, με ομιλητές να βρίσκονται επίσης στη Ναγκαλάντ και τη Τρίπουρα .

Εντός της επαρχίας Ουχρούλ στη Μανιπούρ, τα Τανγκχούλ μιλιούνται στα χωριά Χουντούνγκ, Σιρόλ, Λανγκντάνγκ, Πύλη Λαμλάνγκ, Λιτάν, Γιανγκανγκπόκπι και άλλες περιοχές (Αροκιανάθαν 1995).

Η Τανγκχούλ δε συγγενεύει ιδιαίτερα με άλλες γλώσσες Νάγκα. Πρόκειται για διαλεκτικό συνεχές στο οποίο ομιλητές από γειτονικά χωριά μπορεί να είναι σε θέση να καταλάβουν ο ένας τον άλλο, αλλά ένας ομιλητής μιας βόρειας διαλέκτου θα μπορεί να καταλάβει έναν ομιλητή της νότιας διαλέκτου λιγότερο εύκολα αν όχι καθόλου. Η *[[lingua franca]]* είναι η διάλεκτος Χουμφούν (Ουχρούλ).

Η διάλεκτος που ομιλείται από τους ανθρώπους της Χουμφούν (το παραδοσιακό όνομα του Ουχρούλ) έγινε η δημοφιλέστερη διάλεκτος μεταξύ των Τανγκχούλ, επειδή οι Βρετανοί έστησαν την διοίκηση τους στο Ουχρούλ. Ο Αμερικανός Βαπτιστής ιεραπόστολος Ουίλιαμ Πέτιγκριου μετέφρασε τη Βίβλο στη διάλεκτο Χουμφούν.

Η διάλεκτος Κουπούμε ονομάζεται επίσης **Λουχούπα**, αλλά οι νότιες διάλεκτοι που συγκεντρώνονταν παλαιότερα κάτω από αυτό το όνομα είναι Βόρειες Κουκικές ποικιλίες σήμερα.

## Παραπομπές


Κατηγορία:Γλώσσες της Ινδίας
Περ Βίλχελμ Πάλμροτ

Ο **Περ Βίλχελμ Πάλμροτ** (σουηδικά: *Per Wilhelm Palmroth*, γεννηθείς προς το 1765 και αποβιώσας προς το 1825) ήταν Σουηδός αρχιτέκτονας. 

## Σταδιοδρομία
Ο Πάλμροτ ανέλαβε τον σχεδιασμό και την ανέγερση εκκλησιών στη Σουηδία και τη Φινλανδία.

## Κατασκευές
* Εκκλησία του Λίκσελε, Λίκσελε
* Καθεδρικός Ναός του Κουόπιο, Κουόπιο
* Εκκλησία του Όμολ, Όμολ
* Εκκλησία του Κούνγκσχολμ, Κουνγκσχόλμεν
*Παλαιά εκκλησία του Πόμαρκκου, Πόμαρκκου

## Παραπομπές


## Εξωτερικοί σύνδεσμοι
* 

Κατηγορία:Σουηδοί αρχιτέκτονες
Κοχ-ι-Μπάμπα

Η **οροσειρά Μπάμπα** (παστού: بابا غر, ) είναι η προς δυσμάς επέκταση της οροσειράς Χίντου Κους, και πηγή των ποταμών Καμπούλ, Αργκχαντάμπ, Χέλμαντ, Φαράχ, Χάρι, Μουργκάμπ, Μπαλχ και Κουντούζ του Αφγανιστάν. Το υψηλότερο σημείο της οροσειράς είναι η κορυφή Φολάντι (*Shah Fuladi*, ) σε υψόμετρο 4.951 μέτρων από την επιφάνεια της θάλασσας, νότια του Μπαμιάν.

Το οροπέδιο Κοχί Φιρόζ εκτείνεται δυτικά στις Παροπαμισάδες, και εντοπίζεται κατά μήκος του ποταμού Χάρι έως το Μασχάντ. Στα νοτιοδυτικά των κορυφών, οι πλαγιές διαιρούν τους άνω παραποτάμους του ποταμού Χέλμαντ και διαχωρίζουν τη λεκάνη του από τον ποταμό Φαράχ. Οι πλαγιές αυτές έχουν σημαντικό υψόμετρο, έχοντας κορυφές άνω των 3.400 μέτρων. Έχουν αρκετές παράλληλες σειρές νοτιοδυτικά, διατηρώντας τη γενική τους κατεύθυνση έως ότου φτάσουν στη μεγάλη έρημο του Ρεγκιστάν δυτικά της Κανταχάρ, όπου οι πλαγιές βρίσκονται στην άμμο της ερήμου. Οι μακρές, ευθείες κορυφογραμμές που διαχωρίζουν τις κοιλάδες του Αργχαντάμπ, του Ταρνάκ και του Αργκαστάν και αποτελούν τη διαδρομή από την Κανταχάρ στο Γκαζνί.

Οι κορυφές πάνω από το πέρασμα Χατζιγκάκ διαθέτουν αποθέματα 2 εκατομμυρίων τόνων σιδηρομεταλλευμάτων, τα πλουσιότερα αποθέματα της Ασίας. Οι πλαγιές από το πέρασμα Χατζιγκάκ (3.700 μέτρα) φτάνουν έως τον ποταμό Καλού, ο οποίος λόγω της ευφορίας οδήγησε στη δημιουργία πολλών οικισμών κατά μήκος του.

Η περιοχή κατοικείται κυρίως από Χάζαρους αλλά και από Τατζίκους και Παστούν. Ο πληθυσμός στηρίζεται κυρίως στη γεωργία ως κύρια πηγή εισοδήματος.

## Παραπομπές



Κατηγορία:Βουνά του Αφγανιστάν
Άουρα (Φινλανδία)

Η **Άουρα** () είναι δήμος της Φινλανδίας, εντός της επαρχίας της Δυτικής Φινλανδίας και της περιοχής της Νοτιοδυτικής Φινλανδίας.

## Γεωγραφία
Η Άουρα διασχίζεται από τον ποταμό Άουρα (Αουραγιόκι). Άουρα σημαίνει άροτρο στα φινλανδικά.
Ο δήμος ιδρύθηκε το 1917, βάσει αναδιοργάνωσης των δήμων του Λιέτο και της Πέουτουα.

Δήμος κυρίως αγροτικού χαρακτήρα, σήμερα, γνωρίζει πληθυσμιακή αύξηση λόγω της κοντινής απόστασής του με το Τούρκου (28 χλμ. μέσω της Εθνικής Οδού 9 - Ε63).

Γειτονικοί δήμοι είναι οι: Λιέτο στα νότια, Τούρκου στα δυτικά, Πέουτουα στα βόρεια και, τέλος, Ταρβασγιόκι στα ανατολικά.

## Δημογραφία

## Δείτε επίσης
*Κατάλογος δήμων της Φινλανδίας
*Εθνικό Πάρκο του Κουργιενράχκα

## Παραπομπές


## Εξωτερικοί σύνδεσμοι

*  Επίσημη ιστοσελίδα

Κατηγορία:Δήμοι της Νοτιοδυτικής Φινλανδίας
Δημοψήφισμα ανεξαρτησίας της Τσουκ

Ένα **[[δημοψήφισμα ανεξαρτησίας]]** ήταν προγραμματισμένο να διεξαχθεί στη πολιτεία Τσουκ στις Ομόσπονδες Πολιτείες της Μικρονησίας στις 3 Μαρτίου 2015, παράλληλα με τις ομοσπονδιακές εκλογές και τις πολιτειακές εκλογές. Όμως, ανεβλήθη από τον κυβερνήτη της πολιτείας Τζόνσον Ελίμο, πριν επαναπρογραμματιστεί για τις 5 Μαρτίου 2019. Ωστόσο, αναβλήθηκε ξανά για το 2020, για να αναβληθεί για μία τρίτη φορά, με στόχο να πραγματοποιηθεί το αργότερο έως το 2022.

## Πλαίσιο
Η Νομοθετική Συνέλευση της Τσουκ δημιούργησε μια αναφορά στο καθεστώς της πολιτείας από Επιτροπή Πολιτικής Κατάστασης της Πολιτείας Τσουκ. Η Επιτροπή εξέτασε διάφορες επιλογές εκτός από την ανεξαρτησία, αλλά αποφάσισε ότι ήταν "μη πρακτικές, ρεαλιστικές ή αδύνατες." Το καθεστώς κοινοπολιτείας απορρίφθηκε λόγω έλλειψης πλήρους πολιτικού ελέγχου.

Στα τέλη Φεβρουαρίου του 2015 η ψηφοφορία αναβλήθηκε από τον κυβερνήτη Ελίμο, με το Γραφείο Δημοσίων Υποθέσεων να δηλώνει ότι περισσότερη διαβούλευση και ενημέρωση ήταν απαραίτητη.  Στις 22 Φεβρουαρίου 2019 οι αρχές στην πολιτεία ανακοίνωσαν την εκ νέου αναβολή του δημοψηφίσματος. Το δημοψήφισμα προγραμματίστηκε να διεξαχθεί τον Μάρτιο του 2020.

## Εκστρατεία
Ο Μικρονήσιος πρόεδρος Μάνι Μόρι εξεστράτευσε κατά της ανεξαρτησίας για την Τσουκ, υποστηρίζοντας ότι το σύνταγμα δεν επιτρέπει την απόσχιση και ότι η ψηφοφορία υπέρ του "ναι" πιθανότατα θα οδηγήσει σε μια "μακρά δικαστική διαμάχη". Ωστόσο, η Επιτροπή ισχυρίστηκε ότι η Τσουκ έχει το δικαίωμα να κηρύξει την ανεξαρτησία της υπό τους κανόνες του διεθνούς δικαίου, όπως συνέβη στην περίπτωση του Κοσσυφοπεδίου.

## Παραπομπές


Τσουκ
Συμμετοχή της Πορτογαλίας στο Ευρωπαϊκό Πρωτάθλημα Στίβου 2018

Η **[[Πορτογαλία]]** συμμετείχε με 37 αθλητές στο **[[Ευρωπαϊκό Πρωτάθλημα Στίβου 2018]]** από τις 6 μέχρι τις 12 Αυγούστου 2018 στο Ολυμπιακό Στάδιο Βερολίνου.

## Μετάλλια

## Παραπομπές


Πορτογαλία
Εκκλησία της Άουρα

Η **Εκκλησία της Άουρα** () είναι λουθηρανική εκκλησία στην Άουρα της Φινλανδίας.

## Περιγραφή
Η εκκλησία ανεγέρθηκε το 1804, υπό την διεύθυνση του Μίκαελ Πιίμανεν.
Το χωριστό κωδωνοστάσιο χρονολογείται από το 1774.

Το εκκλησιαστικό όργανο με 15 σειρές αυλών παραδόθηκε το 1990 από το εργοστάσιο κατασκευής εκκλησιαστικών οργάνων του Χανς Χάινριχ.

Το μνημείο προς τιμήν των νεκρών κατά την διάρκεια του πολέμου στρατιωτών φιλοτεχνήθηκε από τον Γιούσι Βίκαϊνεν το 1956.

## Δείτε επίσης
* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί Σύνδεσμοι

*  

Κατηγορία:Λουθηρανικές εκκλησίες στη Φινλανδία
Κατηγορία:Ξύλινες εκκλησίες στη Φινλανδία
Κατηγορία:Νοτιοδυτική Φινλανδία
Κρόκος του Βελουχιού

Ο **Κρόκος του Βελουχιού** (επιστ. ονομ. *Crocus veluchensis*) είναι είδος ανθοφόρου φυτού της οικογένειας των Ιριδοειδών, ενδημικό των Νοτίων Βαλκανίων.

Περιγράφηκε σαν είδος για πρώτη φορά από τον Γουίλιαμ Χέρμπερτ (William Herbert) το 1845 με την τωρινή του ονομασία, αν και από τότε του έχουν δοθεί κι άλλες συνώνυμες ονομασίες. Το είδος πήρε την ονομασία του από το Βελούχι (κορυφή και λαϊκή ονομασία του όρους Τυμφρηστός) της Ευρυτανίας από όπου περιγράφηκε.

## Περιγραφή
Ο κρόκος του Βελουχιού είναι βολβώδης χοανοειδής πόα. Φέρει άνθη λιλά-μπλε έως σκούρα μοβ ύψους 10 εκ., μερικές φορές με σκούρες άκρες. Λαιμός απαλός λιλά ή λευκός, φύλλα 2-4 (-5), που αναπτύσσονται γύρω από το σωλήνα του περιγονίου **(1)**. Ανθήρες με τρία στίγματα ακέραια, πεπλατυσμένα σε χρώματα κίτρινο και πορτοκαλί, που διαιρούνται και επεκτείνονται κοντά στην κορυφή. Ο βολβός του περιβάλλεται από νηματώδεις ή δικτυωτούς χιτώνες. Ανθίζει την άνοιξη, τους μήνες Μάιο-Ιούλιο.

## Εξάπλωση και βιότοπος
Είναι είδος ενδημικό της Νότιας Βαλκανικής Χερσονήσου, με εξάπλωση βορείως των συνόρων της χώρας μας από την Αλβανία και τη Βόρεια Μακεδονία μέχρι τη Βουλγαρία. Στην Ελλάδα ευδοκιμεί στα βουνά της Βόρειας και Κεντρικής Ελλάδας, νότια μέχρι τον Παρνασσό. Απαντά σε φυλλοβόλα δάση οξιάς και κωνοφόρων και ανοιχτά αλπικά λιβάδια, στα 950-2600 μέτρα, όπου σχηματίζει μεγάλα χαλιά. Είναι ευρέως κοινό στη χώρα και θεωρείται είδος Χαμηλού Κινδύνου (LC)  Προτιμά μέρη προσήλια και αντέχει στις χαμηλές θερμοκρασίες. Γι’ αυτό πολλές φορές τον συναντάμε να ξεπροβάλλει μέσα από το χιονισμένο τοπίο.

## Σημειώσεις
**(1)** περιγόνιο: έτσι λέγονται όλα μαζί τα πέταλα στα άνθη των φυτών της τάξης των Λειριωδών.

## Εικόνες

Αρχείο:Wild crocus flower.JPG|Κρόκος του Βελουχιού στο όρος Χολομώντας
Αρχείο:1 (2) Crocus veluchensis.jpg|Ανθισμένος κρόκος
Αρχείο:1 (4) Crocus veluchensis.jpg|Κάτοψη άνθους
Αρχείο:Crocus veluchensis.jpg|Κρόκοι του Βελουχιού στη Σερβία
Αρχείο:Crocus veluchensis, Vitosha mountain - spring 2016.jpg|Μοβ άνθη κρόκου του Βελουχιού στο Εθνικό Πάρκο Βίτοσα, Βουλγαρία
Αρχείο:Crocus veluchensis Orjen.jpg|Λευκά άνθη κρόκου του Βελουχιού στο όρος Όρζεν, Βοσνία και Ερζεγοβίνη
Αρχείο:Mt. Parnassus Crocus veluchensis.jpg|Μπουμπούκια, Παρνασσός
Αρχείο:Mt. Parnassus-Crocus veluchensis.jpg|Ανθισμένα φυτά, Παρνασσός


## Παραπομπές

Κατηγορία:Λειριοειδή
Κατηγορία:Ελληνική χλωρίδα
Βελουχιου
Τζατζούκ

μικρογραφία|Τζατζούκ
Το **Τζατζούκ** (잣죽) ή **χυλός κουκουναριού** είναι μια ποικιλία τζουκ που παρασκευάζεται με το βρασμό κουκουναριών και ρυζάλευρο στο νερό. Είναι ήπιο, θρεπτικό και ευκολοχώνευτο πιάτο που σερβίρεται συχνά για την ανάρρωση των ασθενών και των ηλικιωμένων.

## Προετοιμασία
Το τζατζούκ παρασκευάζεται με λευκό ρύζι και κουκουνάρια, τα οποία μουσκεύονται ξεχωριστά, γίνονται επίπεδα και κοσκινίζονται. Το επίπεδο ρύζι στη συνέχεια βράζεται με το επίπεδο κουκουνάρι που προστίθεται λίγο-λίγο ενώ σιγοβράζει. Το άλεσμα των δύο συστατικών μαζί έχει ως αποτέλεσμα το χωρισμό τους μετά το βρασμό. Το τζατζούκ καρυκεύεται με αλάτι και συχνά γαρνίρεται με ολόκληρα ή θρυμματισμένα καρύδια.

## Δείτε επίσης

*Τζατ-γκούκσου

## Παραπομπές

Κατηγορία:Σελίδες με πηγές CS1 στα Κορεατικά (ko)
Κατηγορία:Κορεάτικη κουζίνα
Κύκλος του οξυγόνου

μικρογραφία|350px|δεξιά|Ο κύκλος του οξυγόνου
Ο **κύκλος του οξυγόνου** είναι ο βιογεωχημικός κύκλος του οξυγόνου μέσα στις τέσσερις βασικές του δεξαμενές: η ατμόσφαιρα (αέρας), η συνολική περιεκτικότητα βιολογικής ύλης εντός της βιόσφαιρας (το συνολικό άθροισμα όλων των οικοσυστημάτων), η υδρόσφαιρα (η συνδυασμένη μάζα του νερού που βρέθηκε, κάτω και πάνω από την επιφάνεια του πλανήτη Γη), και η λιθόσφαιρα/γήινη φλούδα. Ο κύριος παράγοντας που οδηγεί τον κύκλο του οξυγόνου είναι η φωτοσύνθεση, η οποία είναι υπεύθυνη για τη σύγχρονη ατμόσφαιρα της Γης και τη ζωή στη Γη στην παρούσα της μορφή (δείτε το Μεγάλο Γεγονός Οξυγόνωσης).

## Παραπομπές


Κατηγορία:Οξυγόνο
Κατηγορία:Βιογεωχημικός κύκλος
Μόα Χιέλμερ

Η **Μόα Ελίν Μαριάν Χιέλμερ** (γεννημένη στις 19 Ιουνίου 1990) είναι σουηδή αθλήτρια η οποία αγωνίζεται στα 200 και 400 μέτρα. Η Χιέλμερ γεννήθηκε στη Στοκχόλμη. Κέρδισε ασημένιο μετάλλιο στο Ευρωπαϊκό Πρωτάθλημα Νέων το 2011 στην Οστράβα. Έσπασε το σουηδικό ετήσιο ρεκόρ στα 400 μέτρα στις 14 Αυγούστου 2011 και στη συνέχεια νίκησε δύο φορές στο Ευρωπαϊκό Πρωτάθλημα στο Ελσίνκι το 2012. Στις 29 Ιουνίου 2012 κέρδισε χρυσό μετάλλιο στο Ευρωπαϊκό Πρωτάθλημα Στίβου 2012 στο Ελσίνκι όταν κέρδισε το τελικό των 400 μέτρων όπου και έθεσε νέο σουηδικό ρεκόρ στα 51.13 δευτερόλεπτα. Είχε θέσει τους προηγούμενους χρόνους ρεκόρ στον ημιτελικό της προηγούμενης μέρας.

Στις 13 Δεκεμβρίου 2013 η Χιέλμερ αποκάλυψε ότι ήταν έγκυος και δεν θα αγωνιζόταν κατά τη διάρκεια του 2014.

## Παραπομπές


## Εξωτερικοί σύνδεσμοι
* 

Κατηγορία:Δρομείς ταχύτητας
Κατηγορία:Σουηδοί αθλητές του στίβου
Κατηγορία:Σουηδοί αθλητές του στίβου στους Θερινούς Ολυμπιακούς Αγώνες
Κατηγορία:Κάτοχοι μεταλλίων του Σουηδικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Έλος της Αγαθούπολης

Το **Έλος της Αγαθούπολης** είναι το πιο ενδιαφέρον και ευκολότερα προσβάσιμο τμήμα του Δέλτα του Αλιάκμονα, και βρίσκεται 1 χλμ. βόρεια της Νέας Αγαθούπολης. Δημιουργήθηκε από τα φερτά υλικά του Αλιάκμονα. Στην αρχή είχε τη μορφή λιμνοθάλασσας· με τη συνεχή εδαφογένεση όμως, η λιμνοθάλασσα μετατράπηκε σε περιοδικά κατακλυζόμενο έλος. Το έλος ξεραίνεται στο τέλος του καλοκαιριού για να ξαναπλημμυρίσει με τις πρώτες βροχές.

Στο έλος απαντούν όλα τα είδη που παρατηρούνται στο Δέλτα του Αλιάκμονα. Ευνοούνται όμως τα υδροβατικά είδη (φοινικόπτερα, χουλιαρομύτες, ερωδιοί) που βρίσκουν τροφή στα ρηχά νερά.
Τα φοινικόπτερα παρουσιάζουν εντυπωσιακό θέαμα καθώς πετάνε κατά εκατοντάδες από το Έλος προς τις αλυκές και αντίστροφα. Το χειμώνα συγκεντρώνονται χιλιάδες υδρόβια (πάπιες, χήνες, κύκνοι και βουτηχτάρια).

Στις λασπώδης εκτάσεις μεταξύ του ποταμού και της θάλασσας τρέφονται δεκάδες είδη παρυδάτιων πουλιών, ενώ στο Έλος φωλιάζει ο καλαμοκανάς.

## Παραπομπές


Κατηγορία:Περιφερειακή ενότητα Πιερίας
Κατηγορία:Αλιάκμονας
Κατηγορία:Δέλτα ποταμών της Ελλάδας
Ναυτία

Η **ναυτία** είναι μια δυσάρεστη, διάχυτη αίσθηση ανησυχίας και ενόχλησης, που συχνά θεωρείται ως παρόρμηση προς τον εμετό.
Αν και δεν είναι οδυνηρή, μπορεί να είναι εξουθενωτική εάν είναι παρατεταμένη και έχει περιγραφεί ως τοποθετητής δυσφορίας στο στήθος, στην άνω κοιλιακή χώρα ή στο πίσω μέρος του λαιμού.

Όπως ο πόνος, ο σκοπός της ναυτίας είναι να αποθαρρύνει το άτομο ή το ζώο να επαναλάβει αυτό που προκάλεσε τη δυσάρεστη κατάσταση. Η μνήμη του πόνου προκαλεί ασφαλέστερες ή εξοργιστικές ενέργειες. Η μνήμη της ναυτίας προκαλεί αποτροπιασμό απέναντι σε ότι είχε καταναλωθεί πριν τον εμετό, ακόμα και αν το τρόφιμο που καταναλώθηκε δεν ήταν η αιτία της ναυτίας.

Η ναυτία είναι ένα μη ειδικό σύμπτωμα, που σημαίνει ότι μπορεί να έχει πολλές πιθανές αιτίες. Ορισμένες συχνές αιτίεςτης ναυτίας είναι η ασθένεια της κίνησης, η ζάλη, η ημικρανία, η λιποθυμία, η χαμηλή γλυκόζη στο αίμα, η γαστρεντερίτιδα και η τροφική δηλητηρίαση. Η ναυτία είναι παρενέργεια πολλών φαρμάκων, συμπεριλαμβανομένης της χημειοθεραπείας και της πρωινής ασθένειας στην πρώιμη εγκυμοσύνη. Η ναυτία μπορεί επίσης να προκληθεί από το άγχος, την απόρριψη και τη κατάθλιψη.

Τα φάρμακα που λαμβάνονται για την πρόληψη και τη θεραπεία της ναυτίας ονομάζονται αντιεμετικά. Τα πιο συχνά συνταγογραφούμενα αντιεμετικά στις ΗΠΑ είναι η προμεθαζίνη, η μετοκλοπραμίδη και η νεότερη αλλά εξαιρετικά αποτελεσματική ονδανσετρόνη. Η λέξη προέρχεται από την αρχαία ελληνική λέξη ναυσία,.

## Παραπομπές

Κατηγορία:Νευρολογικές παθήσεις
Κατηγορία:Έμετος
Γιούχανα Σάλονεν

Ο **Γιούχανα Σάλονεν** (φινλανδικά: *Juhana Salonen*, Σαβιτάιπαλε, 1738-1804) ήταν Φινλανδός αρχιτέκτονας εκκλησιών.
 
## Έργα
Μεταξύ των έργων του, ξεχωρίζουν η Εκκλησία του Λέμι (1786) και η Εκκλησία της Παναγίας στο Λάππεε (1794).
Ωστόσο, η Εκκλησία της Βαλκεάλα (1798) και η Εκκλησία του Βάλκιερβι καταστράφηκαν κατά την διάρκεια πυρκαγιών.

Το αρχιτεκτονικό ύφος του Γιούχανα Σάλονεν συνεχίστηκε από τον υιό του, Μάττι Σάλονεν.

## Έκθεση φωτογραφιών


Αρχείο:Lemi - Kirkko.JPG |Άποψη της Εκκλησίας του Λέμι
Αρχείο: Lappee church.JPG |Άποψη της Εκκλησίας της Παναγίας στο Λάππεε



## Δείτε επίσης

* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


Κατηγορία:Φινλανδοί αρχιτέκτονες
Λίλα Μπακλέση

Η **Λίλα (Λαμπρινή) Μπακλέση** (Πάτρα, 31 Οκτωβρίου 1986) είναι Ελληνίδα ηθοποιός.

Γεννήθηκε στην Πάτρα. Είναι απόφοιτη του τμήματος Μηχανικών Ηλεκτρονικών Υπολογιστών και Πληροφορικής του Πανεπιστημίου Πατρών και της Δραματικής Σχολής του Εθνικού Θεάτρου.  

Έγινε ευρέως γνωστή μέσα από την τηλεοπτική σειρά του ANT1 *[[Ταμάμ]]* στο ρόλο της «Έλλης Χρηστίδου». Έχει συμμετάσχει σε αρκετές θεατρικές παραστάσεις όπως η *Γκάμπυ*, *Αυτή η νύχτα μένει* και ο *[[Ματωμένος Γάμος]]*. Έχει συμμετάσχει επίσης και σε τρεις κινηματογραφικές ταινίες μεγάλου μήκους καθώς και σε δύο ταινίες μικρού μήκους. 

Τη σεζόν 2018-2019 πρωταγωνιστεί σε τρία από τα αυτοτελή επεισόδια της σειράς *[[Ου φονεύσεις (τηλεοπτική σειρά)|Ου φονεύσεις]]*.

## Τηλεόραση

## Κινηματογράφος

## Θέατρο

## Εξωτερικοί σύνδεσμοι
*

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Εκκλησία του Λάππεε

Η **Εκκλησία του Λάππεε** () ή **Εκκλησία της Παναγίας στο Λάππεε** () είναι λουθηρανική εκκλησία στη Λαππεενράντα της Φινλανδίας.

## Περιγραφή
Η εκκλησία διαθέτει 840 καθίσματα.
Το προσέρεισμα, φιλοτεχνημένο από την Αλεξάντρα Φρόστερους-Σόλτιν το 1887, αναπαριστά την Ανάληψη του Ιησού.

## Δείτε επίσης
* Κατάλογος ευαγγελικών λουθηρανικών εκκλησιών της Φινλανδίας

## Παραπομπές


## Εξωτερικοί Σύνδεσμοι

*  Εκκλησία του Λάππεε

Κατηγορία:Λουθηρανικές εκκλησίες στη Φινλανδία
Κατηγορία:Λαππεενράντα
Κουχ-ε Μπαντάκα

Το **Κουχ-ε Μπαντάκα** (παστού: کوه بندکا) ή **Κόχε Μπαντάκα**, **Κοχ-ι Μπαντάκα** ή **Μπαντάκο**) είναι μία από τις υψηλότερες κορυφές της οροσειράς Χίντου Κους στο βορειοανατολικό Αφγανιστάν. Βρίσκεται βορειοανατολικά από την Καμπούλ και δυτικά του Τσιτράλ. Διαχωρίζεται με ένα σχετικά χαμηλό πέρασμα από τον πυρήνα της Χίντου Κους, είναι το δεύτερο υψηλότερο βουνό εντός του Αφγανιστάν, και η πλέον τοπογραφικά κυρίαρχη κορυφή ολόκληρου του Αφγανιστάν.

Στις 22 Σεπτεμβρίου 1960, η δεύτερη γερμανική εκστρατεία στην οροσειρά Χίντου Κους πραγματοποίησε την πρώτη αναρρίχηση στο Κούχ-ε Μπαντάκα. Η αποστολή αποτελούνταν από τους Βόλφγκανγκ φον Χάνσεμαν, Ντίτριχ Χάσε, Ζίγκμπερτ Χάινε, Γιοχάνες Βίνκλερ που κατάγονταν από το Δυτικό Βερολίνο. Έστησαν σκηνές συνολικά σε τέσσερα σημεία, με το βασικό τους σημείο να βρίσκεται στην Κοιλάδα Ντάρε-Σάτσι σε υψόμετρο 4.100 μέτρων. Η αποστολή πραγματοποίησε πολλές αναρριχήσεις στην κοιλάδα Παγκάρ του Χίντου Κους, και πραγματοποίησε μετεωρολογικές και γεωλογικές παρατηρήσεις αλλά και χαρτογραφήσεις.

Υπήρξαν και άλλες μεταγενέστερες αναρριχήσεις, αλλά δεν υπάρχουν καταγραφές για καμία μετά το 1977.

## Παραπομπές


Κατηγορία:Βουνά του Αφγανιστάν
Μιχαήλ Κάσσιος

Ο **Μιχαήλ Κάσσιος**, ή απλώς **Κάσσιος**, είναι φανταστικός χαρακτήρας στην τραγωδία του Σαίξπηρ *[[Οθέλλος]]*. Η προέλευση του χαρακτήρα είναι στην ιστορία του Συνθίου "Un Capitano Moro" το 1565. Ο Κάσσιος στην ιστορία του Συνθίου είναι ανώνυμος και αναφέρεται ως "μοίραρχος". Στο θεατρικό, ο Κάσσιος είναι ένας νέος και όμορφος υπολοχαγός υπό τις διαταγές του Οθέλλου και αποτελεί ένα από τα πολλά θύματα του Ιάγου, που με τη σειρά του θέλει να καταστρέψει τον Οθέλλο.

## Πηγές
Η πηγή του χαρακτήρα εντοπίζεται στην ιστορία του Τζοβάνι Μπατίστα Τζιράλντι (Σύνθιος) "*Un Capitano Moro*". Παρόλο που δεν υπήρχε καμία αγγλική μετάφραση του Συνθίου κατά διάρκεια της ζωής του Σαίξπηρ, είναι πιθανό ο Σαίξπηρ να γνώριζε το ιταλικό πρωτότυπο, τη γαλλική μετάφραση του 1568 του Γκαμπριέλ Σαππουΐ, ή μια αγγλική χειρόγραφη μετάφραση. Η ιστορία του Συνθίου ενδεχομένως να βασίστηκε σε ένα πραγματικό περιστατικό που συνέβη στη Βενετία περίπου το 1508. Ο Κάσσιος βασίζεται στον "μοίραρχο" του Συνθίου.

## Ρόλος στον ''Οθέλλο''
Ο Κάσσιος είναι στρατιώτης στη Φλωρεντία, ένας άνδρας με ηθική και υψηλό μορφωτικό επίπεδο και ένας από τους επικεφαλής υπολοχαγούς του Οθέλλου. Υπάρχει μια υποτιθέμενη αντιπαλότητα μεταξύ του Κασσίου και του ανταγωνιστή του θεατρικού, του Ιάγου. Ο Ιάγος ισχυρίζεται ότι εκνευρίζεται από τον Κάσσιο, επειδή ο Οθέλλος επέλεξε τον Κάσσιο παρά τον Ιάγο ως υπολοχαγό του, παρά το γεγονός ότι ο Κάσσιος δεν έχει πολεμική εμπειρία. Ο Ιάγος χρησιμοποιεί τον Κάσσιο στο σχέδιό του, για να καταστρέψει τον Οθέλλο. Ο Ιάγος υπονοεί ότι ο Κάσσιος έχει παράνομο δεσμό με τη σύζυγο του Οθέλλου, Δυσδαιμόνα. Η ζήλια του Οθέλλου μετατρέπεται τελικά από τον Ιάγκο σε δολοφονική οργή.

Στη δεύτερη πράξη, η ζωή του Κασσίου σχεδόν καταστρέφεται από την πονηριά του Ιάγου και της δικής του μωρίας. Ο Ιάγος κοροϊδεύει τον Κάσσιο, κάνοντάς τον να μεθύσει, και στη συνέχεια υποκινεί τον φίλο του Ροδρίγο να ξεκινήσει μια φιλονικία με τον Κάσσιο. Ο Κύπριος κυβερνήτης Μοντάνο προσπαθεί να σταματήσει τη μάχη, μπαίνοντας ανάμεσα στους δύο άνδρες, και ο Κάσσιος, τυφλωμένος από το μεθύσι, τον χτυπά. Σαν αποτέλεσμα, ο Κάσσιος χάνει τη θέση του υπολοχαγού.

Αργότερα στο έργο, ο Ιάγος πείθει το Ροδρίγο να δολοφονήσει τον Κάσσιο, και μαζί στήνουν ενέδρα. Ο Ροδρίγος επιτίθεται στον Κάσσιο. Ο Κάσσιος αντεπιτίθεται και τραυματίζει θανάσιμα το Ροδρίγο, αλλά
ο ίδιος μαχαιρώνεται από τον Ιάγο. Τραυματίζεται στο πόδι, αλλά επιβιώνει. Ο Ιάγος τότε σκοτώνει τον τραυματισμένο Ροδρίγο. Πριν αυτοκτονήσει, ο Οθέλλος ζητά συγγνώμη από τον Κάσσιο, που πίστεψε τα ψέματα του Ιάγου, αντί εκείνον.

## Ερμηνείες
Στις παραγωγές του *Οθέλλου*, το ρόλο του Κάσσιου έπαιξαν σημαντικοί ηθοποιοί όπως ο Χέιντεν Άνταμς, ο Τομ Χίντλστον και ο Ντέρεκ Τζάκομπι. Ο τελευταίος έπαιξε τον Κάσσιο στην εκδοχή του *Οθέλλου* με τον Λόρενς Ολίβιε, τόσο στη σκηνή όσο και στην οθόνη. Τον ίδιο ρόλο έπαιξε ο Ναθάνιελ Πάρκερ στην κινηματογραφική παραγωγή του *Οθέλλου* το 1995.

## Παραπομπές


Κατηγορία:Λογοτεχνικοί χαρακτήρες
Κατηγορία:Κινηματογραφικοί χαρακτήρες
Καραγιάννης

Το **Κάραγιαν**, **Καραγιάννη **ή **Καραγιάννης **είναι επώνυμο. Αξιοσημείωτα πρόσωπα με αυτό το επώνυμο περιλαμβάνουν:

* Κωνσταντίνος Καραγιάννης, Έλληνας πολιτικός, οικονομολόγος και επιχειρηματίας
* Ευτυχία Καραγιάννη, Ελληνίδα παίκτρια της υδατοσφαίρισης
* Γεώργιος Καραγιάννης, Έλληνας στρατηγός
* Χέρμπερτ φον Κάραγιαν (1908–1989), Αυστριακός συνθέτης
* Βάιος Καραγιάννης, Έλληνας ποδοσφαιριστής
* Κώστας Καραγιάννης, Έλληνας σκηνοθέτης και παραγωγός ταινιών
* Πέτερ Κάρρι, (πλήρες όνομα Πήτερ Καραγιάννης), Ουαλός τραγουδιστής και παρουσιαστής
* Μάρθα Καραγιάννη, Ελληνίδα ηθοποιός
Αντώνης Καρυστινός

Ο **Αντώνης Καρυστινός** (γεν. 8 Μαΐου 1971) είναι Έλληνας ηθοποιός του θεάτρου, του κινηματογράφου και της τηλεόρασης.

## Βιογραφικό
Ξεκίνησε να εργάζεται ως γραφίστας, όμως στα 26 του χρόνια ύστερα από το κλείσιμο της εταιρίας που δούλευε, αποφάσισε να ασχοληθεί με την υποκριτική. Η πρώτη του επαφή με την υποκριτική έγινε όταν συνάντησε ηθοποιούς του δρόμου στην Αθήνα, ενώ εντάχθηκε και ο ίδιος στην ομάδα αυτή. Παρακολούθησε μαθήματα υποκριτικής για ένα χρόνο στην Δραματική Σχολή του Βασίλη Διαμαντόπουλου ενώ ένα χρόνο μετά ξεκίνησε να σπουδάζει ηθοποιός στη σχολή του Γιώργου Κιμούλη.

Έκανε το θεατρικό του ντεμπούτο στην παράσταση "Διπλή Απιστία" στο θέατρο Αμόρε ενώ η πρώτη του εμφάνιση στην τηλεόραση έγινε το 2001 στη σειρά Είσαι το Ταίρι Μου, όπου εμφανίστηκε σε ένα επεισόδιο. Έγινε ευρύτερα γνωστός μέσω της συμμετοχής του στη σειρά του Γιώργου Καπουτζίδη, Σαββατογεννημένες στο ρόλο του Γιώργου Πέτρου (2003-2004). Ακολούθησαν πρωταγωνιστικοί ρόλοι στις σειρές: Βελούδο από μετάξι (2004-2005), Singles 2 ½ (2007-2008), Singles 3 (2008), Μπρούσκο (2013-2016), Αστέρας Ραχούλας (2016-2017), Ο άντρας των ονείρων μου (2017-2018), Η Επιστροφή (2018-2019), Έρωτας Μετά (2019-2020), Το Αύριο Μας Ανήκει (2021).  Ήλιος (2022) Επίσης είχε κάνει guest εμφανίσεις στις σειρές: Λένη (2003) Ποτέ δεν ξέρεις (2005-2006) Επτά Θανάσιμες Πεθερές  (2005),Στο Παρά Πέντε (2006) Οι Μάγισσες της Σμύρνης (2006)  Δι$ Μαδιάμ (2006-2007) Safe Sex (2006) Υπέροχα Πλάσματα (2007-2008), Ιστορίες Μυστηρίου  (2007), Οι Ιστορίες του Αστυνόμου Μπέκα:  (2008)  Φίλα τον βάτραχό σου (2008-2009)  Άγρια Παιδιά (2009) , Ο Πόλεμος των Άστρων: (2010), Κούκλες (2010-2011), Εργαζόμενη Γυναίκα:(2010), Άσπρα Μπαλόνια (2012-2013)  ,Μην Αρχίζεις την Μουρμούρα (2018) . Έρωτας φυγάς (2022-2024) ,Porto Leone - Στη γειτονιά με τα κόκκιvα φαvάρια (2025-2026)  

Στο κινηματογράφο έλαβε μέρος στις ταινίες: ...Κι Αύριο Μέρα Είναι (2001), Τρεις Στιγμές (2008), Πεθαίνω Για Σένα (2009), Άπνοια (2010), Mana at sea (2011), Ο εχθρός μου (2013), Ελεύθερο Θέμα (2018)

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Μάχη του Κιρκ Κιλισέ

**Η μάχη του Κιρκ Κιλισέ ** (βουλγ. Лозенградска операция, τουρκ. Kırkkilise Muharebesi) γνωστή και ως **μάχη του Λόζενγκραντ** ήταν η δεύτερη (χρονολογικά) μάχη μεταξύ του Βασιλείου της Βουλγαρίας και της Οθωμανικής Αυτοκρατορίας που δόθηκε στα πλαίσια του Α' Βαλκανικού πολέμου.

Η μάχη έλαβε χώρα από τις 22 έως τις 24 Οκτωβρίου 1912, στη πόλη Κιρκ Κιλισέ της Ανατολικής Θράκης που σήμερα στα τουρκικά ονομάζεται Κιρκλάρελι, γνωστή στους Έλληνες και ως οι Σαράντα Εκκλησιές, και έληξε με νίκη του βουλγάρικου στρατού, ο οποίος συνέχισε απρόσκοπτα  πλέον, την πορεία του προς την απελευθέρωση της Αδριανούπολης.

Με το ξέσπασμα του Α' Βαλκανικού πολέμου, η μεγαλύτερη στρατιωτική δύναμη της Βουλγαρίας υπό τον στρατηγό Ιβάν Φίτσεβ, κατευθύνθηκε στην Ανατολική Θράκη (σημερινή Ευρωπαϊκή Τουρκία) με σκοπό την κατάληψη της Αδριανούπολης και την αποκοπή του ανεφοδιασμού του Οθωμανικού στρατού από την Κωνσταντινούπολη.

Στο δρόμο προς την Αδριανούπολη, η 1η και 3η βουλγάρικη στρατιά συγκρούστηκαν έξω από το Κιρκ Κιλισέ με την Οθωμανική Στρατιά της Θράκης υπό τον Αμπντουλάχ Πασά.

## Η μάχη
Οι πρώτες βουλγάρικες δυνάμεις πέρασαν τα σύνορα στις 18 Οκτωβρίου 1912 με την 2η βουλγάρικη στρατιά να κινείται προς την Αδριανούπολη, την 1η βουλγάρικη στρατιά του στρατηγού Βασίλι Κουντίτσεφ προς τον δρόμο Αδριανούπολη - Κιρ-κιλίζ, με σκοπό να τον κλείσει και την 3η στρατιά του Ντιμιτρίεφ να κατευθύνεται προς τον ορεινό όγκο της Στράντζας.

Στις 21 Οκτωβρίου οι Οθωμανοί αποφάσισαν να επιτεθούν πρώτοι, την ώρα που ο στρατός του Κουντίτσεφ βρισκόταν σε πορεία και απείχε από το Κιρκ Κιλισέ  περίπου 15 χιλιόμετρα. Ωστόσο η μη ακριβής γνώση της θέσης των βουλγάρικων τμημάτων αλλά και διαφορά στον αριθμό στρατιωτών (διαφορά που ήταν εναντίον των Οθωμανών) οδήγησε το σχέδιο σε αποτυχία.

Την επόμενη ημέρα στις 22 Οκτωβρίου τμήμα του Οθωμανικού στρατού συγκρούστηκε με την εμπροσθοφυλακή των Βουλγάρων σε μια μάχη σώμα με σώμα. Η χρήση των πυροβόλων από τους Βούλγαρους είχε ως αποτέλεσμα τον θάνατο πολλών οθωμανών στρατιωτών. Παρόλα αυτά η μάχη συνεχίστηκε και την νύχτα της 22ης προς 23ης Οκτωβρίου αλλά και όλη την ημέρα της 23ης. Στις 5:30 το απόγευμα της 23ης Οκτωβρίου, η στρατιά του Ντιμιτρίεφ ξεκίνησε μαζική επίθεση προς τους Οθωμανούς, με πυροβόλα όπλα να υποστηρίζουν τους στρατιώτες που μάχονταν με τις ξιφολόγχες. Οι Οθωμανοί άντεξαν την επίθεση μέχρι τις 01:30 το πρωί της 24ης Οκτωβρίου. Εκείνη την ώρα, το πανικόβλητο αριστερό τμήμα του οθωμανικού στρατού που αποτελούν από εφεδρικά κυρίως σώματα, ξεκίνησε μια άτακτη φυγή, αναγκάζοντας τον στρατηγό Μαχμούτ Μουχτάρ Πασά, να σημάνει γενική υποχώρηση. Οι Βούλγαροι κατέλαβαν την πόλη του Κιρκ-κιλίζ ενώ οι Οθωμανοί ανασυντάχτηκαν σε μια νέα αμυντική γραμμή, 30 χλμ. νοτιότερα, πάνω στο δρόμο  Λουλέ Μπουργκάς - Καραγάτς - Μπουνάρ Xισάρ (πρώην «Βρύσις» ανατολικής Θράκης). Σε αυτήν την τοποθεσία θα δοθεί η συνέχεια της μάχης του Κιρκ Κιλισέ , η μάχη του Λουλέ Μπουργκάς.

## Παραπομπές


Κ
Κ
Κ
Πανελλήνιο πρωτάθλημα στίβου ανδρών 2019

Το **105ο [[Πανελλήνιο πρωτάθλημα στίβου ανδρών]]** διεξήχθη στις 27–28 Ιουλίου 2019 στο Παμπελοποννησιακό Στάδιο της Πάτρας, εκτός από τα πρωταθλήματα 50 και 20 χλμ βάδην και των 10.000 μ. που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για δέκατη τρίτη φορά στην ιστορία του. 


File:09958 Δημήτρης Τσιάμης.JPG|Δημήτρης Τσιάμης. Χρυσό μετάλλιο στο άλμα εις μήκος.
File:Konstantinos Gkelaouzos.jpg|Κωνσταντίνος Γκελαούζος. Χρυσό μετάλλιο στον Μαραθώνιο.


## Σχόλια
Συνολικά στα ανδρικά αγωνίσματα βαθμολογήθηκαν 98 σωματεία.

## Αποτελέσματα

## Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές.

**Δέκαθλο**. Διεξήχθη στις 3-4 Αυγούστου 2019, στην Θεσσαλονίκη.
**10.000μ**. Διεξήχθη στις 24 Απριλίου 2019 στα Μέγαρα.
**Μαραθώνιος**. Διεξήχθη στις 11 Νοεμβρίου 2018 (δηλ. στα πλαίσια της σεζόν 2018-2019), ταυτόχρονα με τον 36ο Αυθεντικό Μαραθώνιο Αθήνας.
**20 χλμ βάδην**. Διεξήχθη στις 20 Απριλίου 2019 στην Αλεξανδρούπολη, ταυτόχρονα με το 18ο Βαλκανικό Πρωτάθλημα βάδην.
**50 χλμ βάδην**. Διεξήχθη στις 14 Φεβρουαρίου 2019 στον Σχοινιά.

### Αποτελέσματα

## Βαθμολογία Συλλόγων

## Παραπομπές


## Πηγές
*Επίσημος ιστότοπος του ΣΕΓΑΣ
* ΣΕΓΑΣ: Πανελλήνιο Πρωτάθλημα Α/Γ, Πάτρα (27-28/7).
* ΣΕΓΑΣ: Πανελλήνιο Πρωτάθλημα 10.000 μ. Α/Γ, Κ23, Κ20, Μέγαρα (24/4)
* stivoz.gr: Πανελλήνιο συνθέτων (Θεσσαλονίκη) 3-4/8/2019
* stivoz.gr: Βαλκανικοί βάδην & Πανελ.πρωτάθλημα 20χλμ. (Αλεξανδρούπολη) 2019
* ΣΕΓΑΣ: Πανελλήνιο Πρωτάθλημα 50χλμ. βάδην και 7οι Χειμερινοί Αγώνες, Σχινιάς (20/1).
*Αποτελέσματα 36ου Αυθεντικού Μαραθώνιου Αθήνας 2018 

Ανδρων
Κατηγορία:Στίβος το 2019
Αγία Μαρίνα (συνοικία Κυθρέας)

Η **Αγία Μαρίνα** είναι συνοικία του Δήμου Κυθρέας. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Κυθρέας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα βόρεια συνορεύει με τον Άγιο Γεώργιο και τον Άγιο Ανδρόνικο, στα ανατολικά με το Μπέικιοϊ, στα νότια με τη Βώνη, τη Χρυσίδα, στα νοτιοδυτικά με το Νέο Χωριό και βορειοδυτικά με τον Κουτσοβέντη.

## Ιστορικό
Η Αγία Μαρίνα ήταν η μεγαλύτερη σε πληθυσμό συνοικία της Κυθρέας. Εκκλησία της συνοικία ήταν ο ναός της Αγίας Μαρίνας, κτίσμα του 18ου αιώνα. Στη συνοικία της Αγίας Μαρίνας βρισκόταν το Γυμνάσιο Κυθρέας.

## Παραπομπές

Κατηγορία:Συνοικίες Δήμου Κυθρέας